钦定古今图书集成/理学汇编/学行典/第253卷 > 苏廷荣
## 钦定古今图书集成/理学汇编/学行典/第253卷 > 苏廷荣

按《处州府志》：“‘苏廷荣，遂昌人。家世业医，至荣，益精其
技。岁大疫，遍行诊治，其贫不能药者则施之龙泉陈
令得疾请疗，道拾囊金七十两，坐候失主，半日不至，
前行十里许，有赴水几危者，拯起，饮以药，俟少甦，诘
之，云是徽州木商汪荣，即失金之人也。问其故，则曰：
金既失矣，奚以生为’？及验其帐数皆合，遂全畀之。至”
龙泉投以剂，令亦愈。闻兹事加敬，因赠以诗，有“常施
箧里君臣药，笑掷人遗子母钱”之句。寿八十终，与乡
饮一十三次。